Na osnovi člana 15 Odluke o Etičkoj komisiji za lokalne službenike i namještenike („Službeni list CG - Opštinski propisi“, broj 17/10, 22/10 i 45/21), Odbor za izbor i imenovanja Skupštine opštine Nikšić, upućuje

**J A V N I P O Z I V**

**za predlaganje kandidata za predsjednika i članove Etičke komisije za lokalne službenike i namještenike**

**1.** Za članove Etičke komisije biraju se:

- jedan predstavnik iz reda građana;

- jedan predstavnik iz reda zaposlenih u organima lokalne uprave;

- jedan predstavnik iz reda zaposlenih u javnim službama (javnim preduzećima, javnim ustanovama i organizacijama čiji je osnivač Opština);

- jedan predstavnik iz reda zaposlenih u lokalnim medijama i

- jedan predstavnik nevladinih organizacija.

**2.** Za člana Etičke komisije može biti izabrano lice koje:

- radom i ponašanjem uživa ugled i poštovanje u svojoj sredini i

- ima prebivalište na teritoriji Opštine.

Za člana Etičke komisije lice može biti izabrano najviše dva puta uzastopno.

**3.** Za člana Etičke komisije ne može biti izabrano lice koje je:

- izabrani predstavnik ili funkcioner u smislu ordedaba Etičkog kodeksa izabranih predstavnika i funkcionera;

- funkcioner ili član organa političke partije (predsjednik partije, članovi predsjedništva, njihovi zamjenici, članovi izvršnih i glavnih odbora, kao i drugi partijski funkcioner);

- pravosnažno osuđeno za krivično djelo koje ga čini nepodobnim za članstvo u Etičkoj komisiji.

**4**. Pravo predlaganja kandidata imaju: građani, grupa građana, zaposleni u organima lokalne uprave, zaposleni u javnim službama, zaposleni u lokalnim medijima i nevladine organizacije koje imaju sjedište na području Opštine.

Ovlašćeni predlagači mogu predložiti najviše po jednog kandidata.

**5.** Ovlašćeni predlagač, uz predlog, obavezno dostavlja: ime i prezime kandidata, druge lične podatke, podatke

o prebivalištu, kraću biografiju i obrazloženje predloga.

Ovlašćeni predlagač, uz predlog, dostavlja i:

* potpisanu izjavu kandidata da ispunjava uslove za člana Etičke komisije iz tačke 3 ovog poziva;
* dokaz o prebivalištu kandidata;
* dokaz o radnom odnosu kandidata za lice iz tačke 1 al. 2, 3 i 4, odnosno dokaz o članstvu kandidata za lica iz tačke 1 alineja 5 ovog poziva;
* izjavu kandidata da prihvata kandidaturu.

**6.** Predlozi se podnose Skupštini opštine Nikšić - Odboru za izbor i imenovanja, na adresu Njegoševa 18, neposredno ili putem pošte, u roku od 30 dana od dana objavljivanja javnog poziva.

Ovaj javni poziv objaviće se u dnevnom listu Vijesti i putem Lokalnog javnog emitera „Radio-televizija“ Nikšić i na web site opštine Nikšić [**www.niksic.me**](http://www.niksic.me)

**NAPOMENA:** Bliže informacije u vezi sa javnim pozivom mogu se dobiti u Službi za skupštinske poslove (Skupština opštine Nikšić, II sprat, kancelarija broj 10) ili putem telefona 040/213-073.

P r e d s j e d n i k

Milutin Jovanović, s.r.